2012. aasta Ameerika Ühendriikide presidendivalimised

**2012. aasta Ameerika Ühendriikide presidendivalimised** olid USA 57. presidendivalimised, mis toimusid 6. novembril 2012. 

Ameerika Ühendriikide presidendivalimistel valitakse valijamehed 538-liikmelisesse valimiskogusse. Iga osariigi valijameeste arv sõltub osariigi rahvaarvust vastavalt 2010. aasta rahvaloendusele. 48 osariigis enim hääli saanud kandidaat saab kogu osariigi valijameeste hääled, Nebraskas ja Maine'is aga saab osariigis enim hääli saanud kandidaat kaks häält, ning vastavas Esindajatekoja ringkonnas võitnud kandidaat saab selle ringkonna hääle. Võiduks vajatakse 270 häält. Ametis olev president, Demokraatliku Partei esindaja Barack Obama võitis 26 osariigis ja Columbia ringkonnas kogudes 50,94% kõigi valijate häältest ja saades 332 valijameest. Valijamehed valisid presidendi 17. detsembril 2012.

## Presidendikandidaadid
Presidendikandidaadid valiti parteide kokkutulekutel, mis toimusid Vabariiklikul Parteil 27.–30. augustil 2012 ja Demokraatlikul Parteil 3.–6. septembril 2012. Lõplike kandidaatide leidmiseks toimusid osariikides alates 2012. aasta jaanuarist parteide eelvalimised.

### Demokraatliku Partei kandidaadid
Teiseks ametiajaks kandideeris Demokraatliku Partei esindajana Barack Obama. 

Pilt:President Barack Obama, 2012 portrait crop.jpg|Barack Obama


### Vabariikliku Partei kandidaadid
Vabariikliku Partei eelvalimistel kandideerimisest teatasid Michele Bachmann, Herman Cain, Newt Gingrich, Jon Huntsman, Gary E. Johnson, Ron Paul, Rick Perry, Mitt Romney ja Rick Santorum.


Fail:Mitt Romney.jpg|Mitt Romney, endine Massachusettsi kuberner
Fail:Bachmann2011.jpg|Michele Bachmann, Esindajatekoja liige Minnesotast (loobus 4. jaanuaril 2012)
Fail:Herman Cain by Gage Skidmore.jpg|Herman Cain, ettevõtja Georgiast (loobus 3. detsembril 2011)
Fail:Ambassador Jon Huntsman.jpg|Jon Huntsman, endine Utah' kuberner (loobus 16. jaanuaril 2012)
Fail:Garyjohnsonphoto.JPG|Gary E. Johnson, endine New Mexico kuberner (loobus 28. detsembril 2011)
Fail:Tim Pawlenty official photo.jpg|Tim Pawlenty, endine Minnesota kuberner (loobus 14. augustil 2011).
Fail:Rick Perry (crop).jpg|Rick Perry, Texase kuberner (loobus 19. jaanuaril 2012)
Fail:Ron Paul, official Congressional photo portrait, 2007.jpg|Ron Paul, Esindajatekoja liige Texasest (lõpetas aktiivse kampaania 14. mail 2012)
Fail:Newt Gingrich by Gage Skidmore 2.jpg|Newt Gingrich, endine esindajatekoja spiiker Georgiast (loobus 2. mail 2012)
Fail:Rick Santorum by Gage Skidmore.jpg|Rick Santorum, endine senati liige Pennsylvaniast (loobus 10. aprillil 2012)
Fail:Buddy Roemer by Gage Skidmore.jpg|Buddy Roemer, endine Louisiana kuberner (loobus 22. veebruaril 2012)
Fail:Thaddeusmccotter.jpg|Thaddeus McCotter, esindajatekoja liige Michiganist)


27.–30. augustil 2012 toimunud Vabariiklikul Partei kokkutulekul valiti partei kandidaadiks Mitt Romney.

#### Vabariikliku Partei eelvalimised

Lisaks kahele suurele parteile seadsid oma kandidaadid üles ka mitmed väikeparteid, näiteks Ameerika Ühendriikide Roheline Partei (Jill Stein), Libertaarne Partei (Gary Johnson), Konstitutsioonipartei (Virgil Goode) ja Ameerika Ühendriikide Sotsialistlik Partei (Stewart Alexander).

## Viited

## Välislingid
*Obama vs Romney arvamusküsitluste tulemused
*Vabariikliku Partei kandidaatide toetuse arvamusküsitluste tulemused